बाइक से सामान उतारकर इसी दुकान पर रख दिया। अभी सुबह के साढ़े ग्यारह बज रहे थे, जब दुकानदार भाई से वापसी का अनुमानित समय पूछा तो उसका कहना था कि शाम के पांच बजे तक आप लोग वापिस आ जाओगे। दिन के खाने के लिए यहीं से चार पैकेट मैगी, प्याज, टमाटर सब रख लिए। पतीला अपने पास था ही, पानी लकड़ी फ्री की मिल ही जाएंगी। दुकान पर यह कहकर आगे बढ़ चले कि अगर हमको वापिस आने में कुछ देर भी हो जाए तो आप हमारी इन्तजारी कर लेना।